
PRILOG 6.: PREDLOŽAK UGOVORA IZMEĐU KORISNIKA I SUDIONIKA

UGOVOR O ERASMUS+ POTPORI - MOBILNOST POJEDINACA
Broj projekta: [YYYY-R-NA00-KA000-FFF-000000000]
[Ovaj predložak primjenjuje se na individualne polaznike i aktivnosti mobilnosti osoblja u području odgoja i općeg obrazovanja, obrazovanja odraslih te strukovnog obrazovanja i osposobljavanja. Tekst u žutom polju je smjernica za primjenu ovog predloška ugovora. Uklonite ovaj tekst nakon dovršetka dokumenta. Tekst u sivom polju treba zamijeniti odgovarajućim informacijama za svaki pojedini slučaj. Opcije [u zelenim uglatim zagradama] označavaju da se mora odabrati primjenjiva opcija, a opcije koje se ne odabiru trebaju se izbrisati.
Sadržaj predloška čine minimalni zahtjevi i ne treba ih brisati. Nacionalna agencija ili korisnik može dodati odredbe ovom predlošku, poštujući pravila programa Erasmus+]

Područje: [Odgoj i opće obrazovanje/Strukovno obrazovanje i osposobljavanje/Obrazovanje odraslih]
Vrsta aktivnosti: [koristiti klasifikaciju vrste aktivnosti iz Vodiča kroz program Erasmus+, npr. „praćenje rada“]
Identifikacijski broj Erasmus+ mobilnosti: [ako je primjenjivo – ili: nije primjenjivo]

PREAMBULA 
Ovaj Ugovor (dalje u tekstu „Ugovor”) sklapaju sljedeće stranke: 
s jedne strane,
organizacija koja dodjeljuje Erasmus+ potporu (dalje u tekstu „organizacija”),
[puno službeno ime organizacije pošiljateljice]
[službeni pravni oblik] 
[službeni registracijski broj] 
[puna službena adresa] 
[e-adresa]
[identifikacijska oznaka organizacije -OID],
koju u svrhu potpisivanja ovog Ugovora zastupa [ime i prezime, funkcija] 
i,
s druge strane,
„sudionik“
[ime i prezime] s boravištem na adresi: [puna službena adresa]
Datum rođenja:	
Telefon:					
E-adresa:
[Opcija za sudionike koji primaju financijsku potporu iz programa Erasmus+, osim onih na koje se primjenjuje članak 3.4. Opcija 2.:
Bankovni račun na koji se treba uplatiti financijska potpora:
Vlasnik bankovnog računa: 
Naziv banke: 
Broj odobrenja/BIC/SWIFT: 			
Broj računa/IBAN:]

Navedene stranke suglasne su sklopiti ovaj Ugovor. 
Ugovor se sastoji od:
Uvjeta
	Priloga: Erasmus+ Ugovor o učenju[footnoteRef:2] [2:  Nije obvezno stavljati u optjecaj dokumente s originalnim potpisima za Prilog 1 ovog ugovora: skenirane kopije potpisa te elektronski potpisi također mogu biti prihvaćeni, ovisno o nacionalnom zakonodavstvu.] 

Odredbe Uvjeta Ugovora imaju prednost pred Prilogom. 


UVJETI

ČLANAK 1. – PREDMET UGOVORA 
1.1. 	Ovim se Ugovorom utvrđuju prava i obveze te uvjeti koji se primjenjuju na potporu 	pruženu sudioniku za provedbu aktivnosti mobilnosti u okviru programa Erasmus+.
1.2. 	Organizacija će pružiti potporu sudioniku za provođenje aktivnosti mobilnosti. 
1.3. 	Sudionik prihvaća potporu ili usluge kako je navedeno u članku 3. te na sebe preuzima 	provedbu aktivnosti mobilnosti kako je navedeno u Prilogu. 
1.4.	Svaka izmjena ovog Ugovora mora biti zatražena i usuglašena od obje ugovorne stranke u obliku službenog pismena ili elektroničkom porukom. Izmjena Ugovora stupa na snagu na dan potpisa (ili potvrde izmjene) od strane primateljice. Izmjena Ugovora počinje proizvoditi učinke na datum stupanja na snagu ili drugi datum naveden u izmjeni Ugovora. 

ČLANAK 2. –TRAJANJE I DATUM POČETKA
2.1.	Ugovor obuhvaća razdoblje od [datum] do [datum] [ovo razdoblje uključuje fizičku i virtualnu komponentu mobilnosti, kako je navedeno u Prilogu, i dane za putovanje]. (pogledati Prilog za detaljan vremenski raspored).

ČLANAK 3. – FINANCIJSKA I DRUGE POTPORE 
3.1.	Potpora se izračunava na temelju pravila o financiranju navedenih u Vodiču kroz program Erasmus+ [verzija 202X] te dodjeljuje u obliku kako je opisano u čl. 3.4 niže.
3.2. 	Sudionik prima  Erasmus+ potporu za […] dana [broj dana jednak je trajanju razdoblja fizičke mobilnosti, uvećanom za dane putovanja; ako sudionik ne primi potporu za dio ili cijelo razdoblje mobilnosti, taj broj dana prilagodit će se na odgovarajući način]
3.3.	Sudionik može poslati zahtjev za produljenje razdoblja fizičke mobilnosti do maksimalnog mogućeg trajanja aktivnosti od [X] dana [ispunjava korisnik u skladu s pravilima Vodiča kroz program Erasmus+] utvrđenog u Vodiču kroz program Erasmus+.  Ako organizacija pisanim putem pristane produljiti trajanje razdoblja mobilnosti, smatrat će se da se da je Ugovor izmijenjen.
3.4.	[Opcija 1.
Financijska potpora: organizacija sudioniku pruža potrebnu potporu u obliku isplate iznosa od […] EUR.]
[Opcija 2. 
Potpora u naravi: organizacija sudioniku pruža potrebnu potporu u obliku izravnog pružanja potrebnih roba i usluga. Organizacija osigurava da izravno pružanje usluga zadovoljava potrebne standarde kvalitete i sigurnosti. ]
[Opcija 3.
Kombinirana financijska potpora i potpora u naravi: organizacija sudioniku pruža potrebnu potporu u obliku isplate sljedećeg iznosa […] EUR i u obliku izravnog pružanja: [putovanja/ pojedinačne potpore/ jezične potpore/ kotizacije/ potpore za uključivanje]
Organizacija osigurava da izravno pružanje usluga zadovoljava potrebne standarde kvalitete i sigurnosti. ] 
3.5. 	Potpora za uključivanje i Izvanredni troškovi: ako su takvi troškovi prihvatljivi, povrat sredstava bit će uvjetovan time da sudionik dostavi potrebnu popratnu dokumentaciju. .
ČLANAK 4. – OSTVARIVANJE PRAVA NA ERASMUS+ POTPORU 
4.1.	Sudionik ostvaruje pravo na potporu na temelju navedenog članka 3. ako je proveo aktivnost tijekom razdoblja određenog člankom 2. Ako se potpora temelji na stvarnim troškovima, oni moraju biti potkrijepljeni odgovarajućom dokumentacijom poput računa, potvrda i sl.
4.2.    Potpora se ne može koristiti za pokrivanje troškova koji su već financirani iz EU sredstava. Međutim, potpora je kompatibilna s bilo kojim drugim izvorom financiranja, uključujući plaću koju sudionik može primiti za stručnu praksu ili aktivnosti podučavanja ili za bilo koji drugi posao koji radi izvan aktivnosti mobilnosti sve dok obavlja aktivnosti predviđene u Prilogu.
4.3.	Sudionik nema pravo na potraživanje sredstava za tečajne razlike ili bankovne naknade koje naplaćuje njegova poslovna banka za transakcije od strane organizacije. 

ČLANAK 5. – NAČINI PLAĆANJA 
[Opcija ako je u članku 3.4. odabrana Opcija 1. (financijska potpora) ili 3. (kombinirana financijska i potpora u naravi)
5.1.	U roku od 30 kalendarskih dana od potpisivanja Ugovora od obje ugovorne stranke ili po primitku potvrde o dolasku, a ne kasnije od datuma početka razdoblja mobilnosti kako je navedeno u članku 2.1., sudioniku će se isplatiti pretfinanciranje koje čini […%] [organizacija odabire između 50% i 100%] iznosa navedenog u članku 3. 
[Opcija ako je isplata iz članka 5.1. niža od 100% financijske potpore
5.2.	Podnošenje završnog izvješća sudionika putem internetskog EU upitnika smatrat će se zahtjevom sudionika za isplatu preostalog iznosa financijske potpore. Organizacija je dužna u roku od 45 kalendarskih dana isplatiti preostali iznos ili izdati nalog za povrat u slučaju da je sudionik dužan izvršiti povrat sredstava.] 
[Opcija ako je u članku 3.4. odabrana opcija 2 (potpora u naravi)

Nije primjenjivo.]

Ako sudionik ima pravo na isplatu potpore za uključivanje i/ili izvanrednih troškova, isplata će se izvršiti u roku od 30 kalendarskih dana nakon što obje strane potpišu ugovor, a najkasnije do datuma početka razdoblja mobilnosti, pod uvjetom da su potrebni popratni dokumenti pravodobno dostavljeni od strane sudionika. Ako su takvi dokumenti dostavljeni nakon datuma početka razdoblja mobilnosti, isplata će se izvršiti što je prije moguće nakon njihove dostave, a najkasnije u roku od 45 kalendarskih dana od dana njihova podnošenja. 


ČLANAK 6. – POVRAT FINANCIJSKE POTPORE OD STRANE SUDIONIKA
[bookmark: _Hlk137190773]6.1.	Ako sudionik ne poštuje uvjete Ugovora ili raskine Ugovor prije završetka ugovornog razdoblja iz razloga određenih člankom 13.1, mora vratiti iznos unaprijed isplaćene financijske potpore osim ako nije drugačije dogovoreno s organizacijom. Organizacija je dužna o potonjem obavijestiti nacionalnu agenciju, koja odlučuje hoće li isto odobriti.

ČLANAK 7. – OSIGURANJE
7.1.   	Organizacija je dužna osigurati da sudionik ima odgovarajuće osiguranje prije početka mobilnosti bilo da pruži osiguranje ili da dogovori s ustanovom navedenom u Prilogu kako bi ona pružila osiguranje ili da pruži relevantne informacije i potporu sudioniku kako bi samostalno ugovorio osiguranje. [Ako je ustanova navedena u Prilogu, a nije organizacija potpisnica ovog Ugovora, identificirana kao odgovorna strana u članku 7.3., ovom ugovoru mora se priložiti poseban dokument kojim se definiraju uvjeti pružanja osiguranja i koji sadržava suglasnost  navedene ustanove.]
7.2.   	Osiguranje mora obuhvatiti najmanje zdravstveno osiguranje, osiguranje od odgovornosti i osiguranje od nezgode. [U slučaju mobilnosti unutar EU-a, nacionalno zdravstveno osiguranje sudionika uključivat će osnovno osiguranje tijekom boravka u drugoj državi članici EU-a putem Europske iskaznice zdravstvenog osiguranja. Međutim, to osiguranje može biti nedostatno za sve situacije, na primjer u slučaju repatrijacije ili posebne medicinske intervencije ili u slučaju međunarodne mobilnosti. U tom slučaju može biti potrebno dodatno privatno zdravstveno osiguranje. Osiguranje od odgovornosti i nezgode obuhvaća štetu koju je uzrokovao sudionik ili je nanesena sudioniku tijekom boravka u inozemstvu. Različita pravila tih osiguranja postoje u različitim zemljama i sudionici riskiraju da ne budu osigurani standardnim shemama, na primjer ako se ne smatraju zaposlenicima ili nisu formalno upisani u organizaciju primateljicu. Osim navedenog, preporučuje se osiguranje od gubitka ili krađe dokumenata, putnih karata i prtljage. Nacionalna agencija može nadopuniti članak 7.2. ako postoji opravdanje za prilagodbu zadanih zahtjeva nacionalnom kontekstu.]
[Preporučuje se uključiti i sljedeće informacije:][pružatelj osiguranja, broj osiguranja i polica osiguranja]. 
7.3.    	Odgovorna strana za ugovaranje osiguranja tijekom trajanja mobilnosti je: [organizacija ILI sudionik ILI ustanova navedena u Prilogu] [U slučaju zasebnih osiguranja, odgovorne osobe mogu biti različite i ovdje će biti navedene u skladu sa svojim odgovornostima].

ČLANAK 8. – JEZIČNA POTPORA  
8.1.	Organizacija je dužna osigurati odgovarajuću jezičnu obuku prilagođenu osobnim i profesionalnim potrebama sudionika. 

ČLANAK 9. – IZVJEŠĆE SUDIONIKA (EU UPITNIK)
9.1.	Sudionik je dužan, nakon razdoblja mobilnosti u inozemstvu ispuniti i podnijeti internetski EU upitnik najkasnije 30 kalendarskih dana od dana zaprimanja poziva za ispunjenje istog. Ako sudionik ne ispuni i ne podnese internetski EU upitnik, organizacija može od sudionika zatražiti povrat cijelog ili dijela iznosa isplaćene financijske potpore.

ČLANAK 10. – ETIČKA NAČELA I VRIJEDNOSTI
10.1. 		Aktivnost mobilnosti mora se provoditi u skladu s najvišim etičkim standardima i mjerodavnim pravom EU-a, međunarodnim i nacionalnim pravom.
10.2. 	Stranke Ugovora dužne su obvezati se na poštovanje temeljnih vrijednosti EU-a (kao što su poštovanje ljudskog dostojanstva, slobode, demokracije, jednakosti, vladavine prava i ljudskih prava, uključujući prava manjina).
10.3.		Ako sudionik prekrši bilo koju od svojih obveza iz ovog članka, financijska potpora može se smanjiti ili ne isplatiti. 

 ČLANAK 11. – ZAŠTITA PODATAKA
11.1. 		Svi osobni podaci u okviru ovog Ugovora obrađivat će se pod odgovornošću voditelja obrade podataka utvrđenog u obavijesti o zaštiti osobnih podataka u skladu s mjerodavnim zakonodavstvom o zaštiti podataka, posebno Uredbom 2018/1725[footnoteRef:3], i povezanim nacionalnim propisima o zaštiti podataka te za potrebe navedene u obavijesti o zaštiti osobnih podataka, dostupne na https://webgate.ec.europa.eu/erasmus-esc/index/privacy-statement [3:  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ. ] 

11.2. 	Takve će podatke obrađivati organizacija pošiljateljica, nacionalna agencija i Europska komisija isključivo u svrhe provedbe i praćenja Ugovora, ne dovodeći u pitanje mogućnost prosljeđivanja podataka tijelima odgovornima za inspekcije i revizije u skladu s propisima EU-a (Revizorski sud ili Europski ured za borbu protiv prijevara (OLAF)).
11.3. 	Sudionik može, na pisani zahtjev, dobiti pristup svojim osobnim podacima te ispraviti podatke koji su netočni ili nepotpuni. Sva pitanja u vezi s obradom svojih osobnih podataka sudionik bi trebao uputiti organizaciji pošiljateljici i/ili nacionalnoj agenciji. Ako se ne slaže s načinom na koji Europska komisija koristi njegove osobne podatke, sudionik može podnijeti pritužbu Europskom nadzorniku za zaštitu podataka. 

ČLANAK 12. – SUSPENZIJA UGOVORA
12.1.		Sudionik ili organizacija mogu zatražiti suspenziju Ugovora ako je zbog iznimnih okolnosti, a posebno više sile (vidjeti članak 16.), njegova provedba nemoguća ili izrazito teška. Suspenzija počinje proizvoditi učinke na dan koji obje ugovore stranke dogovore pisanim putem. Nakon toga moguće je nastaviti s provedbom Ugovora.

12.2.		Stranke Ugovora mogu, u svakom trenutku, suspendirati Ugovor ako je druga stranka počinila ili se sumnja da je počinila:

a) znatne pogreške, nepravilnosti ili prijevare, ili

b) tešku povredu obveza iz ovog Ugovora ili tijekom dodjele (uključujući nepravilnu provedbu aktivnosti, dostavljanje lažnih informacija, nedostavljanje traženih informacija, povredu etičkih pravila (ako je primjenjivo) itd.).

12.3.	Kada se ispune uvjeti za nastavak provedbe Ugovora, ugovorne stranke dužne su odmah dogovoriti datum nastavka provedbe Ugovora (jedan dan nakon datuma završetka suspenzije).
12.4.    Tijekom razdoblja suspenzije sudioniku se neće isplaćivati financijska potpora.
12.5. 	Sudionik nema pravo tražiti odštetu zbog suspenzije Ugovora od strane organizacije.
12.6.	Suspenzija ne utječe na pravo organizacije da raskine ugovor (vidjeti članak 13).
ČLANAK 13. – RASKID UGOVORA
13.1.		Sudionik ili organizacija mogu raskinuti Ugovor ako se pojave okolnosti radi kojih je njegova provedba nepraktična, nemoguća ili izrazito teška. 
13.2. 		U slučaju takvog raskida Ugovora, sudionik ima pravo primiti najmanje iznos financijske potpore koji odgovara stvarnom trajanju razdoblja aktivnosti mobilnosti. Sudionik je dužan vratiti preostala sredstva.
13.3.	Stranke Ugovora mogu raskinuti Ugovor slanjem službene obavijesti drugoj ugovornoj stranki u slučaju da je potonja teško povrijedila obveze ili počinila znatne pogreške, nepravilnosti, prijevaru, korupciju ili je uključen u kriminalnu organizaciju, pranje novca, kaznena djela povezana s terorizmom (uključujući financiranje terorizma), dječji rad ili trgovinu ljudima.
13.4.	Organizacija zadržava pravo pokrenuti sudski postupak ako sudionik zatraženi i valjano obrazloženi povrat ne izvrši dobrovoljno u roku o kojem je sudionik obaviješten preporučenom poštom.
13.5.	O raskidu se mora poslati službena obavijest te raskid počinje proizvoditi učinke na dan naveden u obavijesti „datum raskida“.
13.6.		Sudionik nema pravo tražiti odštetu zbog raskida Ugovora od strane organizacije.

ČLANAK 14. – PROVJERE I REVIZIJE
14.1.		Ugovorne stranke obvezuju se dostaviti sve detaljne informacije koje zatraži Europska komisija, Agencija za mobilnost i programe Europske unije ili drugo vanjsko tijelo koje ovlasti Europska komisija ili Agencija za mobilnost i programe Europske unije radi provjere pravilne provedbe razdoblja mobilnosti i odredbi Ugovora.

14.2.		Bilo koji nalaz povezan s ovim Ugovorom može dovesti do mjera navedenih u članku 6. ili do pokretanja sudskog postupka u skladu s primjenjivim nacionalnim zakonodavstvom.

ČLANAK 15. – ŠTETA
15.1.		Svaka stranka ovog Ugovora oslobađa drugu stranku građanskopravne odgovornosti za štetu koju je pretrpjela ona ili njezino osoblje kao rezultat provedbe ovog Ugovora, pod uvjetom da šteta nije uzrokovana ozbiljnim i namjernim propustima druge stranke ili njezina osoblja.
15.2.		Agencija za mobilnost i programe Europske unije, Europska komisija ni njihovo osoblje ne smatraju se odgovornima u slučaju tužbenog zahtjeva u vezi s Ugovorom koji se odnosi na bilo kakvu štetu nastalu prilikom obavljanja aktivnosti. Stoga Agencija za mobilnost i programe Europske unije ni Europska komisija neće razmatrati nikakve zahtjeve za odštetu ni povrat sredstava povezan s takvim tužbenim zahtjevom. 

ČLANAK 16. – VIŠA SILA
16.1.		Ne smatra se da stranka krši svoje obveze iz Ugovora ako je u ispunjavanju tih obveza sprečava viša sila.
16.2.		„Viša sila” znači svaka situacija ili događaj:
· koji sprečava stranke da ispune svoje obveze iz Ugovora, 
· koji je nepredvidiv, izniman i izvan kontrole stranaka,
· koji nije posljedica pogreške ili nepažnje stranaka (ili drugih sudjelujućih subjekata uključenih u aktivnost) i
· koji nije moguće izbjeći unatoč postupanju s dužnom pažnjom. 
16.3.		Stranka suočena s višom silom dužna je bez odgode službeno obavijestiti drugu stranku o naravi, mogućem trajanju i predvidivim posljedicama više sile.
16.4.		Stranke su dužne odmah poduzeti sve potrebne mjere kako bi se smanjila moguća šteta zbog više sile i učiniti sve što je u njihovoj moći da se što prije nastavi s provedbom aktivnosti.

ČLANAK 17. – MJERODAVNO PRAVO I  NADLEŽNI SUD
17.1.		Za ovaj Ugovor mjerodavno je pravo Republike Hrvatske. 
17.2.		Nadležni sud određen u skladu s mjerodavnim nacionalnim pravom ima isključivu nadležnost za odlučivanje o eventualnom sporu između organizacije i sudionika o tumačenju, primjeni ili valjanosti ovog Ugovora ako se takav spor ne može sporazumno riješiti.

ČLANAK 18. – STUPANJE NA SNAGU

Ugovor stupa na snagu datumom potpisa organizacije ili sudionika, ovisno o tome što nastupi posljednje. 



POTPISI

Za sudionika	Za organizaciju
[ime/prezime]	[ime/prezime/funkcija]

[potpis]	[potpis]

U [mjesto], dana [datum]	U [mjesto], dana [datum]


















Prilog 

Ugovor o učenju


Korisnik može sastaviti ugovor o učenju ili koristiti predložak koji je dostavila Europska komisija ili nacionalna agencija. 

Svaki ugovor o učenju mora sadržavati barem sljedeće elemente: 

· Ugovor o učenju dogovaraju i potpisuju tri glavne stranke: sudionik (ili njihov zakonski skrbnik), organizacija pošiljateljica i organizacija primateljica.
· Informacije o mobilnosti u svrhu učenja, uključujući: područje obrazovanja, vrstu aktivnosti, način rada (fizički, virtualni ili kombinirani), datum početka i završetka
· Informacije o programu učenja u koji je sudionik upisan u organizaciji pošiljateljici (u slučaju polaznika) ili njihov trenutačni posao (u slučaju osoblja)
· Popis i opis očekivanih ishoda učenja
· Program učenja i zadaci sudionika u organizaciji primateljici
· Mehanizmi praćenja, mentorstva i potpore te odgovorne osobe u organizaciji primateljici i organizaciji pošiljateljici
· Opis oblika, kriterija i postupaka za procjenu ishoda učenja
· Opis uvjeta i procesa priznavanja ishoda učenja, kao i dokumenata koje moraju izdati organizacija pošiljateljica ili organizacija primateljica kako bi se osiguralo da je priznavanje završeno
Erasmus+ Ugovor sa sudionikom – mobilnost pojedinaca - 2026
· U slučaju mobilnosti polaznika, informacije o tome kako će se ponovno integrirati u njihovu organizaciju pošiljateljicu po povratku s mobilnosti 

